Cele mai mari temeri legate de coronavirus sunt infirmate de experți. Spălatul pe mâini e suficient în aproape toate situațiile de risc.
Specialiștii consultați de New York Times spun că sunt șanse extrem de mici să contractezi virusul de pe haine sau încălțăminte. După fiecare ieșire din casă, e suficient să ne spălăm pe mâini, consideră experții. Riscul de infectare de la un colet e extrem de redus, deoarce Covid-19 supraviețuiește puțin pe carton.
New York Times și-a încurajat
cititorii să pună întrebări despre coronavirus, pentru a primi răspuns din
partea experților. Așa a apărut o temă comună – cea mai mare teamă, care e
probabil și a ta, e legată de prezența virusului pe haine, încălțăminte sau
colete. Opiniile specialiștilor o să te liniștească, dar asta nu înseamnă că
trebuie să renunți la precauție atunci când ieși din casă pentru a merge la
cumpărături, de exemplu.Experții consultați de New York Times spun că nu e nevoie să îți schimbi hainele ori să faci duș atunci când revii acasă. Dar trebuie neapărat să te speli pe mâini, întotdeauna. Poți contracta Covid-19 de la o persoană infectată care tușește ori strănută, dar majoritatea picăturilor vor cădea pe pământ. Asta în cazul în care persoana respectivă nu strănută pe tine – atunci clar trebuie să mergi acasă și să faci un duș. Altfel, simpla mișcare a corpului împinge aerul și particulele virale departe de hainele tale – e o regulă simplă a fizicii.La întrebarea “Cât
rezistă coronavirusul pe suprafețe?", avem un răspuns dat de un studiu publicat
luna trecută – în condiții ideale, până la trei zile pe metal și plastic și cel
mult 24 de ore pe carton. Explicația e simplă – cartonul are proprietați absorbante,
iar virusul moare mult mai repede. De aceea e doar o posibilitate pur teoretică
de a te infecta din cauza unui colet pe care îl atingi. Fii, totuși, prudent și
spală-te pe mâini, iar dacă vrei să fii 100% sigur, nu atinge cu mâinile goale
coletul respectiv timp de 24 de ore.Ieșitul in casă e sigur,
mai ales că virusul rezistă mai mult în spații închise. Tot ce trebuie să faci
e să păstrezi distanța față de alți oameni. Sunt puține șanse să contractezi
coronavirusul de pe încălțăminte, dar dacă poți, spal-o, pentru că așa elimini
mai multe riscuri și bacterii, mai ales dacă ai un copil care merge de-a
bușilea sau se joacă pe podea.